Document ID: 32007R0519

ΚΑΝΟΝΙΣΜΌΣ (ΕΚ) αριθ. 519/2007 ΤΟΥ ΣΥΜΒΟΥΛΊΟΥ
της 7ης Μαΐου 2007
για την τροποποίηση του κανονισμού (ΕΚ) αριθ. 527/2003 που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (ΕΚ) αριθ. 1493/1999
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 45 παράγραφος 2,
την πρόταση της Επιτροπής,
Εκτιμώντας τα ακόλουθα:
(1)
Κατά παρέκκλιση από το άρθρο 45 παράγραφος 1 του κανονισμού (ΕΚ) αριθ. 1493/1999, ο κανονισμός (ΕΚ) αριθ. 527/2003 (2) επιτρέπει την εισαγωγή στην Κοινότητα οίνων παραγόμενων στην Αργεντινή, οι οποίοι έχουν αποτελέσει αντικείμενο οινολογικών πρακτικών που δεν προβλέπονται από τις κοινοτικές διατάξεις, δηλαδή στους οποίους έχει προστεθεί μηλικό οξύ. Η άδεια αυτή έληξε στις 31 Δεκεμβρίου 2006.
(2)
Η χρήση μηλικού οξέος αποτελεί οινολογική πρακτική εγκεκριμένη από τον Διεθνή Οργανισμό Αμπέλου και Οίνου.
(3)
Οι διαπραγματεύσεις μεταξύ της Κοινότητας και της Mercosur, μέλος της οποίας είναι η Αργεντινή, συνεχίζονται ενόψει της σύναψης συμφωνίας για το εμπόριο οίνου. Οι διαπραγματεύσεις αφορούν ιδίως τις οινολογικές πρακτικές των δύο μερών καθώς και την προστασία των γεωγραφικών ενδείξεων.
(4)
Μέχρι να τεθεί σε ισχύ η συμφωνία μεταξύ της Κοινότητας και της Mercosur σχετικά με το εμπόριο οίνου με την οποία αναγνωρίζονται αμοιβαία οι εκατέρωθεν οινολογικές πρακτικές και διευκολύνεται ως εκ τούτου η εισαγωγή στην Κοινότητα οίνων καταγωγής Αργεντινής στους οποίους μπορεί να έχει προστεθεί μηλικό οξύ, κρίνεται σκόπιμο να παραταθεί η άδεια όσον αφορά την εν λόγω επεξεργασία για τους οίνους Αργεντινής μέχρι την προαναφερόμενη έναρξη ισχύος και το αργότερο έως τις 31 Δεκεμβρίου 2008.
(5)
Θα πρέπει συνεπώς να τροποποιηθεί αναλόγως ο κανονισμός (ΕΚ) αριθ. 527/2003,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 δεύτερο εδάφιο του κανονισμού (ΕΚ) αριθ. 527/2003, η ημερομηνία «31 Δεκεμβρίου 2006» γίνεται «31 Δεκεμβρίου 2008».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 2007.

Labels: 3
18
17
15